אף 5 (חברה)

F5, Inc.‎ היא חברת טכנולוגיה אמריקאית המתמחה בפיתוח פתרונות לאבטחת יישומים, העברתם בסביבות מחשוב ענן, פתרונות איזון עומסים וניהול זמינות וביצועי יישומים. מטה החברה ממוקם בסיאטל, וושינגטון. החברה הוקמה בשנת 1996 בשם "F5 Labs" (אחר כך פעלה בשם "F5 Networks, Inc") על ידי ג'ף הוסי, ששימש כמנכ"ל החברה עד 2002 שם החברה הוא בהשראת הסרט "טוויסטר", שבו הטורנדו המהיר והחזק ביותר בעולם בסולם פוג'יטה (סולם F) נקרא F5. בשנת 1997 השיקה F5 את המוצר הראשון שלה לאיזון עומסים, בשם BIG-IP. ביוני 1999, החברה ביצעה הנפקה ראשונה לציבור ומניותיה נרשמו למסחר בבורסת נאסד"ק. ביוני 2001 חתמה החברה על הסכם OEM עם חברת נוקיה הפינית, לשילוב הפתרונות לניהול עומסים של בתוך מוצרי נוקיה. בנוסף רכשה 9% ממניות החברה, עם אופציה לרכישת 10% נוספים עד אמצע 2002. במרץ 2003 תבעה F5 את המתחרה הישראלית שלה, חברת רדוור, בטענה כי הפרה פטנט. שנה אחר כך הגיעו שתי החברות לפשרה, אך רדוור תבע את F5 על הפרת פטנט אחר. בתביעה זו זכתה רדוור. ב-2004 השיקה החברה את פלטפורמת TMOS ‏ (Traffic Management Operating System), המהווה מעין מערכת הפעלה של החברה לתקשורת נתונים וניהול יישומים, זאת לאחר פיתוח שנמשך שלוש שנים. הפלטפורמה אפשרה לחברה לשלב באופן יעיל יותר את המוצרים שלה, היא הוסיפה להם גם אפשרויות אבטחה מתקדמות, בנוסף לניהול התעבורה וזכתה להצלחה מסחרית. ב-2007 ההכנסות השנתיות של החברה היו לראשונה מעל חצי מיליארד דולר ו-2011 עברו לראשונה את רף מיליארד הדולר. ב-2010 ו-2011, הופיעה החברה ברשימת 100 החברות בצמיחה בדירוג החברות של כתב העת פורצ'ן, החברה הייתה בין עשר החברות עם הביצועים הטובים ביותר במדד S&P 500 ב-2010. ב-2015 ו-2016 אתר Glassdoor דירג את החברה כ"מקום הטוב ביותר לעבוד בו". ב-3 באפריל 2017 החליף פרנסואה לוקו-דונו את ג'ון מ'קדם כנשיא ומנכ"ל החברה. ב-3 במאי 2017 הכריזה החברה על הקמת גורד שחקים במרכז העיר סיאטל, בשם מגדל F5, והוא אוכלס ב-2019. הבניין משמש כמטה החברה וכולל גם מלון. החברה פועלת בשיתוף פעולה עם סביבות מבוססות ענן כגון AWS של אמאזון, Azure של מיקרוסופט ו-Google cloud platform של גוגל. ביוני 2004 רכשה F5 את חברת מגניפייר (Magnifire) הישראלית, אשר פיתחה מוצר WAF (מערכת חומת אש ייעודית לאפליקציות מקוונות), תמורת 29 מיליון דולר. על בסיס רכישה זו הקימה מרכז מחקר ופיתוח בישראל. במאי 2005 קנתה F5 גם את טכנולוגיית ה-Appshield של החברה הישראלית סנקטום, המתחרה של מגניפייר. מטרת הרכישה הייתה חיסול של מתחרה ולא במטרה לשווק אותה הטכנולוגיה נרכשה מחברת ווצ'פייר (Watchfire) הקנדית שהתמזגה עם סנקטום ביולי 2004, בעסקת מניות ששוויה כ-40 מיליון דולר. ב-2011 רכשה F5 את הקניין הרוחני של חברת "קרשנדו נטוורקס", חברת הזנק ישראלית שפורקה ועסקה בפיתוח חומרה לאיזון עומסים. ב-2012 רכשה את חברת "טרפיקס סיסטמס" (traffix systems) הישראלית, שפיתחה פתרון איזון עומסים עבור תקשורת סלולרית, תמורת כ-140 מיליון דולר. ב-2013 רכשה את חברת Versafe, שפיתחה רכיבי תוכנה עבור מניעת הונאות. ביולי 2014 אוחדו כל עובדי החברה לאתר אחד. אתר החברה בישראל נמצא במגדל One Tower, מתחם הבורסה ברמת גן, והוא מונה כ-300 עובדים. ארן אראל עומד בראש הסניף. משפחה של מוצרים הכוללת חומרה, תוכנה מודולרית, Local Traffic Manager (LTM) - ניהול ואיזון עומסים - המוצר מחלק את התקשורת הנדרשת בין מספר שרתים ומחלק את העומס ביניהם, אם שרת עמוס/ נופל הוא גם להפנות את התקשורת המיועדת אליו לשרתים אחרים המנוהלים תחתיו. Application Security Manager (ASM): חומת אש לאפליקציות רשת. Access Policy Manager (APM): מנהל גישה ואימות זהויות עבור יישומים המשתמשים ב-HTTP ו-HTTPS. Global Traffic Management - ניהול תעבורה בין עננים Advanced Firewall Manager (AFM): הגנה מפני מתקפות DDOS. Application Acceleration Manager (AAM): האצה תו שימוש בטכנולוגיות דחיסה ושימוש במטמון. IP Intelligence (IPI): חסימת כתובות IP "רעות", מניעת התקפות פישינג ו-botnets. DNS שירות DNS לרכיבי הרשת. שירות מבוסס ענן הכולל שירותי אבטחה כגון WAF והגנת DDoS. מדיה וקבצים בנושא אף 5 בוויקישיתוף אתר האינטרנט הרשמי של אף 5 (באנגלית) אף 5, ברשת החברתית פייסבוק אף 5, ברשת החברתית אקס (טוויטר) אף 5, ברשת החברתית LinkedIn אף 5, סרטונים בערוץ היוטיוב מידע עסקי על חברת אף 5 באתרים Yahoo! Finance • MarketWatch • CNN Money • Bloomberg Business (באנגלית) אף 5, בגוגל פיננסים אף 5, באתר Crunchbase (באנגלית) אף 5, באתר EDGAR של הודעות ל-SEC (באנגלית) ניר צליק, כך פתחה F5 פער מול רדוור, באתר TheMarker‏, 21 בפברואר 2010 היסטוריה של F5, באתר fundinguniverse.com (באנגלית) "F5 Networks Form 10-K". נבדק ב-2012-05-02. אבישי עובדיה, ‏רדוור מתקרבת לאף-5, באתר גלובס, 3 במאי 2000 גתית פנקס, רדוור היא שחקנית בנישה של נישה, באתר TheMarker‏, 5 ביולי 2000 רמי קפלן, UBS מותיר המלצת "קנייה" לרדוור: "ההסכם של F-5 עם נוקיה לא יפגע בחברה הישראלית", באתר TheMarker‏, 29 ביוני 2001 גתית פנקס, חברת F5 לוקחת את רדוור לבית המשפט: טוענת כי החברה הישראלית הפרה פטנט שלה; רדוור: אנחנו לא מתרגשים, באתר TheMarker‏, 20 במרץ 2003 שירות גלובס, ‏רדוור הישראלית הגיעה להסכם עם F5 האמריקנית בנוגע להפרת פטנט, באתר גלובס, 16 בספטמבר 2004 גתית פנקס, F5 תבעה את רדוור ב-2003, רדוור תובעת אותה ב-2004: טוענת כי הפרה פטנט שלה בנושא ניתוב עומסים באינטרנט, באתר TheMarker‏, 20 ביולי 2004 שירי חביב ולדהורן, ‏רדוור ניצחה במשפט פטנטים ותקבל פיצוי מהמתחרה F5, באתר גלובס, 17 במרץ 2016 שמוליק שלח, ‏מנכ"ל F5: "למה הצלחנו יותר מרדוור? היה לנו יותר מזל", באתר גלובס, 5 באוגוסט 2008 ניר צליק, הסוסיתא עקפה את המרצדס, באתר TheMarker‏, 28 ביולי 2009 כהנסות החברה במשך השנים Marc Stiles, F5 Networks takes new Seattle high-rise in biggest lease of 2017, Puget Sound Business Journal, ‏3 במאי 2017 עודד חרמוני, חברת הסטארט-אפ הישראלית מגניפייר נמכרה ב-29 מיליון ד', באתר הארץ, 2 ביוני 2004 גתית פנקס, התוצאות הכספיות של מגניפייר הישראלית שנרכשה על ידי F5: ללא הכנסות, הפסד של 10.7 מיליון דולר מאז הקמתה, באתר TheMarker‏, 8 באוגוסט 2004 גתית פנקס, F5 האמריקאית עושה עלייה, אבל אצל המתחרה הישראלית רדוור לא חוששים, באתר TheMarker‏, 3 ביוני 2004 צורי דאר, מנקה את השוק: כשנה לאחר שרכשה את מגניפייר הישראלית קונה F5 גם הטכנולוגיה של סנקטום המתחרה, באתר הארץ, 16 במאי 2005 TheMarker digital, ווצ'פייר האמריקאית רכשה את סנקטום; מרכז הפיתוח ישאר בישראל ו-75 העובדים יצטרפו לרוכשת, באתר TheMarker‏, 26 ביולי 2004 צורי דאר, סנקטום התמזגה עם ווצ'פייר האמריקאית בעסקת החלפת מניות שהיקפה מוערך ב-40-50 מיליון דולר, באתר הארץ, 26 ביולי 2004 אור הירשאוגה, מנכ"ל F5: "לא נקנה חברה בגלל הלקוחות שלה", באתר TheMarker‏, 20 בספטמבר 2012 גיא גרימלנד, הסטארט אפ קרשנדו נסגר ועשרות עובדיו פוטרו, באתר TheMarker‏, 26 באפריל 2011 גיא גרימלנד, טרפיקס הישראלית נמכרת ל-F5 תמורת 140 מיליון דולר, באתר TheMarker‏, 20 בפברואר 2012 אור הירשאוגה, חברת האבטחה F5 רכשה את Versafe, המתחרה הישראלית של טראסטיר, באתר TheMarker‏, 19 בספטמבר 2013 דיילי ציפי, ‏המשרדים החדשים של F5, באתר "אנשים ומחשבים", 21 ביולי 2013 גלי פיאלקוב, ‏ארן אראל מונה לנהל את פעילות F5 גם באזור ספרד ופורטוגל, באתר "אנשים ומחשבים"